62018TJ0243_INF
Απόφαση του Γενικού Δικαστηρίου (έβδομο τμήμα) της 16ης Δεκεμβρίου 2020 –VW κατά Επιτροπής
(Υπόθεση T-243/18)
«Υπαλληλική υπόθεση – Υπάλληλοι – Επιζών σύζυγος – Σύνταξη επιζώντων – Άρθρα 18 και 20 του παραρτήματος VIII του ΚΥΚ – Προϋποθέσεις επιλεξιμότητας – Διάρκεια του γάμου – Ένσταση ελλείψεως νομιμότητας – Ίση μεταχείριση – Αρχή της αναλογικότητας»
1.
Υπαλληλικές προσφυγές – Προσφυγή κατά αποφάσεως με την οποία απορρίπτεται διοικητική ένσταση – Παραδεκτό – Υποχρέωση αποφάνσεως επί των αιτημάτων τα οποία στρέφονται κατά της αποφάσεως περί απορρίψεως της διοικητικής ενστάσεως – Αιτήματα άνευ αυτοτελούς περιεχομένου ή απόφαση αμιγώς επιβεβαιωτική – Δεν υφίστανται
(Κανονισμός Υπηρεσιακής Καταστάσεως των υπαλλήλων, άρθρα 90 και 91)
(βλ. σκέψεις 26, 27)
2.
Υπάλληλοι – Ίση μεταχείριση – Έννοια – Παρεμφερής χαρακτήρας των επίμαχων καταστάσεων – Κριτήρια εκτιμήσεως
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 20, 21 § 1 και 52 § 1)
(βλ. σκέψεις 42-47)
3.
Υπάλληλοι – Συντάξεις – Σύνταξη επιζώντων – Προϋποθέσεις χορηγήσεως – Εξουσία εκτιμήσεως εκ μέρους του νομοθέτη της Ένωσης – Δικαστικός έλεγχος – Περιεχόμενο
(Κανονισμός Υπηρεσιακής Καταστάσεως των υπαλλήλων, παράρτημα VIII, άρθρα 18 και 20)
(βλ. σκέψη 48)
4.
Υπάλληλοι – Συντάξεις – Σύνταξη επιζώντων – Προϋποθέσεις χορηγήσεως – Ελάχιστη διάρκεια του γάμου – Διαφορετική μεταχείριση των επιζώντων συζύγων αναλόγως του χρόνου τελέσεως του γάμου, πριν από την παύση δραστηριότητας του αποβιώσαντος υπαλλήλου ή κατόπιν αυτής – Προϋπόθεση συνεπαγόμενη μειονέκτημα για τους συνάψαντες γάμο κατόπιν της συνταξιοδοτήσεως του υπαλλήλου – Παραβίαση της αρχής της ίσης μεταχειρίσεως και της αρχής της αναλογικότητας – Δικαιολόγηση – Καταπολέμηση της απάτης και διασφάλιση της οικονομικής ισορροπίας του συνταξιοδοτικού καθεστώτος – Δεν υφίσταται
(Κανονισμός Υπηρεσιακής Καταστάσεως των υπαλλήλων, παράρτημα VIII, άρθρα 18 και 20)
(βλ. σκέψεις 51-61, 65-68, 72-76, 80-82, 85-87)
Αντικείμενο
Προσφυγή ασκηθείσα δυνάμει του άρθρου 270 ΣΛΕΕ με αίτημα την ακύρωση της αποφάσεως της Επιτροπής, της 26ης Ιουνίου 2017, με την οποία απορρίφθηκε η αίτηση χορηγήσεως συντάξεως επιζώντων που υπέβαλε η προσφεύγουσα, και, καθόσον παρίσταται ανάγκη, την ακύρωση της αποφάσεως περί απορρίψεως της υποβληθείσας κατά της πρώτης αποφάσεως διοικητικής ενστάσεως της 19ης Ιανουαρίου 2018.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση της Ευρωπαϊκής Επιτροπής, της 26ης Ιουνίου 2017, με την οποία απορρίφθηκε η αίτηση της VW για τη χορήγηση συντάξεως επιζώντων.
2)
Η Επιτροπή φέρει, πέραν των δικαστικών εξόδων της, τα έξοδα στα οποία υποβλήθηκε η VW.
3)
Το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης φέρουν έκαστο τα δικαστικά έξοδά του.